**Vodič za građane**

**PRORAČUN U MALOM**

**ZA 2025. GODINU**

****

**UVODNA RIJEČ NAČELNIKA OPĆINE VINICA**

Poštovane mještanke i mještani,

Proračunski vodič za građane za 2025. godinu alat je kojim Vam približavamo pojmove iz područja financija lokalne samouprave, sadržaj proračuna, programe, projekte i aktivnosti koje planiramo financirati, a temeljen je na ključnom financijskom dokumentu – Proračunu Općine Vinica.

Prilikom izrade Proračuna za 2025. i projekcija za 2026. i 2027. godinu cilj nam je bio da u uvjetima proračunskih mogućnosti isplaniramo i ostvarimo najvažnije kapitalne projekte, a da pri tom zadovoljimo i socijalne i društvene potrebe stanovnika. Kapitalni projekti važni su za podizanje kvalitete života i stanovanja i određuju životno zadovoljstvo u našoj općini, a u 2025. godini obuhvaćaju sanaciju opasnih mjesta-obilježavanje pješačkih prijelaza na ŽC2029, modernizaciju i sanaciju NC, uređenje prizemlja zgrade Općine, ulaganje u sportske građevine, dodatna ulaganja na građevinskim objektima kao što je Kurija Patačić, rekonstrukcija Motela u Hotel Baštine Opeka, dogradnja dječjeg vrtića Vinica te dodatna ulaganja u općinske objekte.

Osim kapitalnih investicija Proračunom su planirana sredstva i za brigu o građanima općine od rođenja pa do zrele dobi, kroz potpore za novorođenče, financiranje odvoza kanti za pelene, sufinanciranje vrtića, ulaganje u osnovnoškolsko obrazovanje, sufinanciranje autobusnog prijevoza učenika srednjih škola, novčane potpore za učenike srednjih škola i studenata, nagrade povodom završetka studija, sufinanciranje energetskih obnova kuća, sufinanciranje kupnje kuća na području općine, briga o socijalno ugroženima, uskrsnice i božićnice za umirovljenike. Planirana su sredstva za potpore u poduzetništvu, poljoprivredi, financiranje redovne djelatnosti i projekata udruga s područja Općine Vinica, redovna sredstva za financiranje vatrogastva i sva ostala područja, čime nastojimo zadovoljiti sve zakonske potrebe, a u prvom redu potrebe mještana općine Vinica.

Najvažniji cilj ovog dokumenta je učiniti Proračun Općine Vinica razumljivim, te time predmetom interesa svih građana naše općine, čime vas želimo potaknuti na još aktivnije uključivanje u svim fazama pripreme proračuna.

Vaš načelnik

**OPĆENITO O PRORAČUNU I NJEGOVU SADRŽAJU**

Što je proračun i kako se donosi?

Proračun je temeljni financijsko-planski akt kojim se procjenjuju prihodi i primici te utvrđuju rashodi i izdaci za jednu godinu. Proračun za 2025. godinu donesen je zajedno sa projekcijama za 2026. i 2027. godinu. Predložio ga je Općinski načelnik, a donijelo ga je predstavničko tijelo, odnosno Općinsko vijeće. Proračun se prema Zakonu mora donijeti najkasnije do kraja godine za iduću godinu .

Na temelju čega se izrađuje i donosi proračun?

* Zakon o proračunu (NN 144/21),
* Pravilnik o proračunskim klasifikacijama (NN 26/10, 120/13 1/20 i 144/21, 4/2024),
* Pravilnik o proračunskom računovodstvu i računskom planu (NN 124/14, 115/15, 87/16, 3/18, 126/19, 108/20 i 144/21, 158/2023),
* Uputa za izradu proračuna jedinica lokalne i područne (regionalne) samouprave koje Ministarstvo financija izrađuje prema Smjernicama ekonomske i fiskalne politike Vlada Republike Hrvatske.
* Provedbeni program Općine Vinica za razdoblje od 2021. do 2025. godine
* Dosadašnja izvršenja proračuna
* Procjena trendova gospodarstva u državi, županiji i našoj općini

Kako izgleda proračun?

Proračun mora biti uravnotežen što znači da ukupni prihodi i primici moraju pokriti ukupne rashode i izdatke.

Ako se povećaju rashodi i izdaci, odnosno smanje prihodi i primici, proračun se mora uravnotežiti njegovim izmjenama i dopunama, takozvanim rebalansom.

***Slika 1.*** *Proračun mora biti uravnotežen*

Proračun se odnosi na proračunsku godinu koja je jednaka kalendarskoj godini. Proračunska sredstva moraju se koristiti u skladu s načelima dobrog financijskog upravljanja, a posebno u skladu s načelima ekonomičnosti, učinkovitosti i djelotvornosti.

Sastoji se od:

*Općeg dijela proračuna*, a koji se sastoji od Sažetka računa prihoda i rashoda i Računa financiranja

*Posebnog dijela* koji se sastoji od Plana rashoda i izdataka. Rashodi i izdaci raspoređeni su po programima kroz projekte i aktivnosti i

*Obrazloženja* koje se sastoji od Obrazloženja općeg dijela proračuna i obrazloženja posebnog dijela proračuna.

Zakon propisuje vođenje prihoda i primitaka, te rashoda i izdataka po proračunskim klasifikacijama kako bi ih mogli pregledno i sustavno pratiti po nositelju, cilju, namjeni, vrsti, lokaciji i izvoru financiranja.

Proračunske klasifikacije su: O*rganizacijska klasifikacija, Ekonomska klasifikacija*, *Funkcijska klasifikacija*, *Lokacijska klasifikacija*, *Programska klasifikacija* i *Izvori financiranja*.

***Slika 2.*** *Struktura Proračuna Općine Vinica*

Proračun i izvještaji o izvršavanju proračuna javno se objavljuju na službenim  
mrežnim stranicama Općine Vinica, kao i u Službenom vjesniku Varaždinske županije.

**KRATKI PRIKAZ PRORAČUNA OPĆINE VINICA ZA 2025. GODINU I PROJEKCIJE ZA 2026. I 2027.**

Visina Proračuna Općine Vinica za 2025. godinu iznosi 4.800.257,00 EUR. Proračun Općine Vinica sadrži i financijski plan Dječjeg vrtića Vinica.

Projekcija za 2026. godinu iznosi 4.226.991,00 EUR, a Projekcija za 2027. godinu iznosi 3.992.275,00 EUR. U njima su sadržane i projekcije financijskog plana proračunskog korisnika.

Na iznose projekcija za 2026. i 2027. godinu najveći utjecaj imaju višegodišnji kapitalni projekti i dinamika njihovog izvršenja.

***Slika 3.*** *Proračun Općine Vinica za 2025. sa projekcijama za 2026. i 2027.*

***Konsolidirani proračun***

Općina Vinica ima jednog proračunskog korisnika, Dječji vrtić Vinica.

Prihodi vrtića sastoje se od financiranja ekonomske cijene roditelja u iznosu od 30% cijene,dok preostali 70% ekonomske cijene financira Općina.

Financijski plan Dječjeg vrtića za 2025. godinu iznosi 531.205,00 EUR.

U ukupnim prihodima vrtića sadržani je i prihod od nadležnog proračuna Općine Vinica u iznosu od 370.500,00 EUR. Rashodima su obuhvaćeni uobičajeni troškovi vezani uz rad vrtića kao što su plaće zaposlenika, materijalni rashodi,energija, namirnice, i dr. troškovi.

Proračun Općine Vinica bez proračunskog korisnika iznosi 5.170.757,00 EUR u čemu su sadržani i rashodi za proračunskog korisnika u iznosu od 370.500,00. Konsolidacijom (spajanjem) proračuna, prihodi proračunskog korisnika iz nadležnog proračuna i rashodi nadležnog proračuna za proračunskog korisnika se eliminiraju i sučeljavaju te nakon konsolidacije Proračun Općine Vinica iznosi 4.800.257,00 EUR.

***Slika 4.*** *Konsolidirani proračun Općine Vinica za 2025. godinu*

**PRIHODI I PRIMICI**

Odakle dolaze sredstva u proračun?

Proračunom Općine Vinica za 2025. godinu planirani su prihodi u iznosu od 4.100.257,00 €, primici u iznosu od 700.00,00 €, odnosno sveukupno su planirani prihodi i primici za 2025. godinu 4.800.257,00 €.

***Slika 5.*** *Struktura prihoda i primitaka Proračuna Općine Vinica za 2025. godinu*

PRIMICI OD FINANCIJSKE IMOVINE I ZADUŽIVANJA


Kredit HBOR


PRIHODI OD PRODAJE NEFINANCIJSKE IMOVINE


Prihodi od prodaje općinskih stanova, prihodi od prodaje naslijeđene imovine



PRIHODI OD POSLOVANJA


Prihodi od poreza, pomoći iz inozemstva, prihodi od imovine, prihodi od upravnih i administrativnih pristojbi, prihodi od prodaje proizvoda i robe te pruženih usluga i prihod od donacija, kazne, upravne mjere i ostali prihodi




**

**

**

**

**

**4.076.257,00 24.000,00 700.000,00**

Prihodi se mogu podijeliti na namjenske i nenamjenske.

***Namjenski* *prihodi*** su prihodi za koje je namjena strogo definirana te se mogu koristiti isključivo za pokriće točno određenih rashoda i ne smiju se koristiti za druge svrhe.

Tu spadaju: doprinosi, prihodi za posebne namjene, pomoći, donacije i prihodi od prodaje ili zamjene nefinancijske imovine u vlasništvu proračunskog korisnika, a koja nije stečena iz općih prihoda i primitaka, te naknade s naslova osiguranja ako premija nije plaćena iz općih prihoda i primitaka.

***Nenamjenski prihodi*** se mogu koristiti za podmirenje javnih potreba, redovno poslovanje općine, sufinanciranja rada udruga građana i za podmirenje svih ostalih rashoda. Tu spadaju: opći prihodi i primici koji se ostvaruju temeljem posebnih propisa u kojima za prikupljene prihode nije definirana namjena korištenja, a to su: prihodi od poreza, prihodi od financijske imovine, prihodi od nefinancijske imovine, prihodi od administrativnih (upravnih) pristojbi, prihodi državne uprave, prihodi od kazni te primici od financijske imovine i zaduživanja za koje nije definirana namjena korištenja, a uključuju i prihode koji se ostvare iz nadležnog proračuna.

***Slika 6.****Udi o pojedinog prihoda i primitka u ukupnoj masi planiranih prihoda i primitaka*

**RASHODI I IZDACI**

Što se financira iz proračuna ?

Sukladno prihodima i primicima, poštujući načelo uravnoteženosti, Proračunom Općine Vinica za 2025. godinu planirani rashodi i izdaci u iznosu od 4.800.257,00 €.

***Slika 7.*** *Struktura rashoda i izdataka Proračuna Općine Vinica za 2025. godinu*

**0,00 €**

**2.684.594,00 €**

**2.115.663,00 €**

Proračunski se rashodi mogu podijeliti na zadane rashode i fakultativne (dodatne) rashode.

***Zadani rashodi > zakonske obveze***

Tu spadaju: predškolski odgoj, socijalna skrb i zdravstvo, javne potrebe u kulturi i sportu, protupožarna i civilna zaštita, komunalno gospodarstvo (održavanje i gradnja objekata), zaštita okoliša, prostorno planiranje, materijalni rashodi i plaće.

***Dodatni, fakultativni rashodi > rashodi vezani za dodatne standarde javnih potreba***, a tu su: održavanje manifestacija od lokalnog značaja, razvoj civilnog društva, briga o djeci i starijima (potpore za novorođenčad i naknade umirovljenicima), potpore studentima i srednjoškolcima, sufinanciranje prijevoza srednjoškolaca, javne potrebe građana, ulaganja u gospodarstvo, pokriće nedostatnih rashoda koji se financiraju iz namjenskih prihoda i dr.

***Slika 8.****Udio pojedinog rashoda i izdatka u ukupnoj masi planiranih rashoda i izdataka*

Najveći udio u planiranim rashodima imaju rashodi za nabavu nefinancijske imovine. Najveće investicije u 2025. godini su: rekonstrukcija, sanacija i prenamjena Kurije Patačić u višenamjensku (javnu i poslovnu) zgradu, rekonstrukcija zgrade ugostiteljske namjene Motel Opeka u Hotel baštine, dogradnja dječjeg vrtića, uređenje Općinskih objekata (objekt Koka u Opečkoj ul.), izgradnja, obnova, održavanje, opremanje i rekonstrukcija sportskih građevina, modernizacija i sanacija nerazvrstanih cesta, Sanacija opasnih mjesta – izgradnja uzdignutih zebri na ŽC2029, Sportski i rekreacijski tereni – pamp trek poligon, kupnja/nabava zemljišta. U ovu skupinu rashoda spada i planirana nabava opreme- turistička infrastruktura, oprema za Centar kreativnih i kulturnih industrija Vinica (prizemlje zgrade Općine), ulaganje u računalne programe (geoinformacijski sustav). Planirana je i nabava komunalnih strojeva i kombi vozila. U 2025. godini planirana je realizacija Projekta – PPOV – sustav ePlanovi.

**PROGRAMI, PROJEKTI I AKTIVNOSTI KOJE SE FINANCIRAJU IZ PRORAČUNA**

Kako se raspoređuju sredstva proračuna ?

Sredstva proračuna raspoređuju se na razdjele: 001 JEDINSTVENI UPRAVNI ODJEL

i 002 PREDSTAVNIČKA I IZVRŠNA TIJELA

Razdjeli se raspoređuju na glave i organizacijske cjeline te na programe

Programi sadrže neovisne, usko povezane aktivnosti i projekte usmjerene ispunjenju zajedničkog cilja. U tablici su navedeni programi na koje se raspoređuju sredstva proračuna Općine Vinica za 2025. godinu.

|  |  |  |
| --- | --- | --- |
| 001 JEDINSTVENI UPRAVNI ODJEL | | 4.615.312,00 |
| 1001 | REDOVNI IZDACI POSLOVANJA | 332.363,00 |
| Program obuhvaća aktivnosti kojima se osiguravaju sredstva za redovno financiranje prava iz radnog odnosa za sve službenike i namještenika općinske uprave. Obuhvaća i sredstva za podmirivanje materijalnih rashoda za rad, financijskih rashoda za bankarske usluge, usluge platnog prometa i ostale financijske rashode. | | |
| 1002 | KAPITALNA ULAGANJA | 50.000,00 |
| Obuhvaća aktivnost Nabava kapitalne imovine | | |
| 1004 | DRUŠTVENA INFRASTRUKTURA, UPRAVLJANJE IMOVINOM | 116.055,00 |
| Obuhvaća aktivnost Učinkovito upravljanje imovinom u vlasništvu Općine Vinica, a koja se odnosi na rashode za električnu energiju općinskig objekata , usluge tekućeg i investicijskog održavanja i dodatna ulaganja na obćinskim objektima | | |
| 1005 | PODUZETNIŠTVO, POLJOPRIVREDA, INOVACIJE I NOVI PROIZVODI | 43.000,00 |
| Program obuhvaća aktivnosti kojima se osiguravaju sredstva za razvoj poljoprivrede, poduzetništva i obrtništva te poticanje na kreativnost i razvoj novih proizvoda, sredstva za postojeće poduzetnike, obrtnike i poljoprivrednike koji djeluju na području Općine Vinica, a u svrhu opstanka i širenja poslovanja | | |
| 1006 | PROTUPOŽARNA I CIVILNA ZAŠTITA | 63.810,00 |
| Program obuhvaća aktivnosti kojima sse osiguravaju sredstva za prosudbu mogućih ugrožavanja i posljedica, planiranje i pripravnost za reagiranje, reagiranje u zaštiti i spašavanju u slučaju katastrofa ivećih nesreća te poduzimanje potrebnih aktivnosti i mjera za otklanjanje posljedica radi žurne normalizacije života na području na kojem je događaj nastao | | |
| 1007 | SPORT, KULTURA, RELIGIJA | 387.950,00 |
| Obuhvaća aktivnosti kojima se osiguravaju sredstva za financiranje redovnih djelatnosti u području sporta, kulture, religije, Također i za stvaranje uvjeta za ravzvoj i napredak kroz osiguravanje sredstava za rad stručnim kadrovima, uređenje prostora i organiziranje manifestacija za sudionike i posjetitelje | | |
| 1008 | BRIGA O DJECI | 25.500,00 |
| Sadrži aktivnosti kojima se osiguravaju sredstva za osiguravanje smještaja djece u dječji vrtić kroz sufinanciranje troškova smještaja, osiguravanje prigodnih darova za djecu i ostale aktivnosti vezane uz brigu o djeci | | |
| 1009 | ODGOJ I OBRAZOVANJE | 145.700,00 |
| Obuhvaća aktivnosti kojima se osiguravaju sredstva za odgoj i obrazovanje osnovnoškolaca i sreddnjoškolaca, kao što su nabava radnih materijala za sve učenike OŠ, potpore studentima radi ublažavanja troškova studiranja, osiguravanje produženog boravka u OŠ Vinica, omogućavanje dodatnih edukativnih, sportskih i ostalih aktivnosti, uređenje prostora za edukativne, sportske i ostale aktivnosti | | |
| 1010 | RAZVOJ CIVILNOG DRUŠTVA | 82.691,00 |
| Program obuhvaća aktivnosti kojima se osiguravaju sredstva za infrastrukturu koja omogućeje digitalnu pristupačnost, poticanje samoorganizacije mještana i jačanje volonterizma te zadovoljavanje društvenih potreba građana | | |
| 1011 | SOCIJALNA SKRB | 44.829,00 |
| Program obuhvaća aktivnosti kojima se osiguravaju sredstva za najosjetljivije i socijalno ugrožene mještane, kao što su naknade prema zahtjevima, jednokratna pomoć umirovljenicima, naknada troškova stanovanja korisnicima ZMN, naknada za ogrijev i dr. | | |
| 1013 | JAČANJE KOMPETENTNOSTI LOKALNE SAMOUPRAVE | 65.900,00 |
| obuhvaća aktivnosti kojima se osiguravaju sredstva za razvijanje digitalizacije javne uprave kako bi se povećao doprinos razvoju gospodarstva, dostupnosti građanima na jednostavniji način | | |
| 1015 | PROJEKT ZAŽELI | 30.780,00 |
| aktivnosti kojima se osiguravaju sredstva za bruto plaće, doprinose za zdravstvo i ostale naknade za zaposlene za gerontodomaćice koje pružaju pomoć starijim i nemoćnim osobama s područja Općine Vinica u obavljanju svakodnevnih aktivnosti | | |
| 1016 | ULAGANJE U MODERNIZACIJU TURIZMA | 25.000,00 |
| Program obuhvaća aktivnosti kojima se osiguravaju sredstva za razvoj turizma s ciljem poticanja razvoja općine kao obiteljske izletišne destinacije, uređenje posebnih područja s sadržajima privlačnim turistima, članstvo u Turistčkoj zajednici s više susjednih općina koje će doprinjeti pozicioniranju destinacije, organiziranje većih turističkih manifestacija | | |
| 1017 | UNAPREĐENJE KVALITETE STANOVANJA | 197.270,00 |
| Program obuhvaća aktivnosti kojima se osiguravaju sredstva za poboljšanje kvalitete stanovanja koja obuhvaća komunalne i infrastrukturne projekte od vodne i kanalizacijske mreže, reciklažnih dvorišta, kanalizacijske mjreže, uređenje parkova, itd. | | |
| 1018 | DEMOGRAFSKA REVITALIZACIJA | 40.000,00 |
| Program obuhvaća aktivnosti kojima se osiguravaju sredstva za razne mjere kojima je cilj potaknuti mlade da ostanu živjeti u općini i privući veći broj mladih na dolazak u općinu | | |
| 1019 | ODRŽAVANJE KOMUNALNE INFRASTRUKTURE | 198.863,00 |
| Programom održavanja komunalne infrastrukture na području Općine Vinica za 2025. godinu, u skladu s predvidivim sredstvima i izvorima financiranja određuju poslovi i radovi na održavanju objekata i uređaja komunalne infrastrukture koji se podrazumijevaju pod obavljanjem komunalne djelatnosti održavanja u dijelu koji se odnosi na održavanje javnih površina, održavanja javnih prometnih površina, čišćenje i održavanje spomenika, održavanja nerazvrstanih cesta, čišćenje kanala i potoka, održavanje javne rasvjete i potrošnja električne energije za javnu rasvjetu, prigodno uređenje Općine, održavanje groblja, održavanje igrališta, igrališta za djecu i opreme te održavanje čistoće javnih površina a sve u skladu s odredbama članka 73. Zakona o komunalnom gospodarstvu | | |
| 1020 | GRAĐENJE KOMUNALNE INFRASTRUKTURE | 2.190.826,00 |
| Program sadrži procjenu troškova projektiranja, revizije, građenja, provedbe stručnog nadzora građenja i provedbe vođenja projekta građenja komunalne infrastrukture s naznakom izvora njihova financiranja. Program se temelji na prostorno-planskoj dokumentaciji , razvojnim programima, ukazanirn potrebama za izgradnjom, rekonstrukcijorn ili izvanrednim održavanjem odredenih objekata u skladu s Proračunom Općine Vinica. | | |
| 1003 | RASHODI DJEČJEG VRTIĆA | 531.205,00 |
| Ovaj program obuhvaća aktivnosti kojima se osiguravaju sredstva za rad i funkcioniranje Dječjeg vrtića Vinica, što podrazumijeva plaće i ostala prava iz radnog odnosa svih zaposlenih, kao i ostale materijalne troškove (tr režije, namirnice, usluge tekućeg i investicijskog održavanja i dr. | | |
| 1022 | REDOVAN RAD VLASTITOG POGONA | 43.570,00 |
| Vlastiti pogon Općine Vinica obavlja poslove održavanja javnih površina, pješačkih zona trgova, parkova, dječjih igrališta, javnih prometnih površina te dijelova javnih cesta koje prolaze kroz naselje | | |

|  |  |  |  |
| --- | --- | --- | --- |
| 002 PREDSTAVNIČKA I IZVRŠNA TIJELA | | 184.945,00 |  |
| 1001 | REDOVNI IZDACI POSLOVANJA | 27.400,00 |  |
| Program redovni izdaci poslovanja, podrazumijevaju rashode za funkcioniranje i rad predstavničkih i izvršnih tijela Općine Vinica | | |  |
| 1021 | MJERE I AKTIVNOSTI IZ DJELOKRUGA RADA PREDSTAVNIČKOG I IZVRŠNOG TIJELA | 187.545,00 |  |
| Obuhvaća aktivnosti kojima se osiguravaju naknade za rad predstavničkih i izvršnih tijela, organizaciju Svečane sjednice Općinskog vijeća i Dan Općine, rashode protokola i ostalih aktivnosti, informiranje javnosti o radu i ostalim sadržajima, i dr. | | |  |

**Želite li dobiti potpuni sadržaj Proračuna Općine Vinica, možete ga naći:**

**• na mrežnoj stranici: www.vinica.hr  
• u tisku: Službeni vjesnik Varaždinske županije 113/24  
• osobno: Jedinstveni upravni odjel Općine Vinica, Marčan, Vinička 5, 42207  
 Vinica**

C:\Program Files\Microsoft Office\MEDIA\CAGCAT10\j0195384.wmf **KORISNE INFORMACIJE**

# 

### Općina Vinica

### ****Adresa****: Marčan, Vinička 5, 42207 Vinica

### ****Telefon****: +385 (042) 722-233

### ****Telefax****: +385 (042) 722-535

### ****E-mail:**** [opcina.vinica@vinica.tcloud.hr](mailto:opcina.vinica@vinica.tcloud.hr) ****Web:**** http://www.vinica.hr

### ****Matični broj:**** 2665905 ****OIB:**** 19913793314

****Žiro račun IBAN:**** HR0923900011848600004

### Načelnik: dr. sc. Branimir Štimec, prof****.****

**Email:** [**branimir.stimec@vinica.hr**](mailto:branimir.stimec@vinica.hr)